**KATEGORIJE, VRSTE IN TIPI OROŽJA PO DOLOČBAH ZAKONU O OROŽJU (URADNI LIST RS, ŠT. 23/05 –UPB1, ŠT. 85/09 in 125/21) IN PODZAKONSKIH PREDPISIH**

**I. OROŽJE, KI JE NA OBMOČJU REPUBLIKE SLOVENIJE PREPOVEDANO:**

Orožje, katerega promet, nabava in posest posameznikom, pravnim osebam in podjetnikom posameznikom niso dovoljeni, razen če z Zakonom o orožju ni drugače določeno.

|  |  |  |
| --- | --- | --- |
| NOVA KATEGORIJA OROŽJA IN TOČKA  3. člen ZOro-1 | TIP/VRSTA OROŽJA | STARA KAT. |
| A1  eksplozivni vojaški izstrelki in lanserji | Vojaško pehotno protioklepno in protiletalsko orožje | A1 |
| A2  avtomatsko strelno orožje | * avtomatska pištola * avtomatska puška z risano cevjo (risanica) * avtomatska puška z gladko cevjo (šibrenica) * mitraljez * brzostrelka * puškomitraljez * ostalo   OPOMBA: POGOJNO DOVOLJENO OROŽJE -zbiranje orožja, 28. člen ZOro-1. Orožje, ki je uvrščeno na seznam orožja iz kategorije A, ki ga je dovoljeno zbirati | A2 |
| A3  strelno orožje, prikrito v druge predmete splošne rabe | Strelno orožje, ki je prikrito v druge predmete, kot na primer sprehajalna palica, svinčnik, mobitel itd. | A3 |
| A4  strelivo s prebojnim, eksplozivnim ali vnetljivim učinkom in nedelaborirani izstrelki za tako strelivo; | Eksplozivno orožje so vse vrste bomb, min, granat ali drugih sredstev ali naprav, polnjenih z eksplozivnimi snovmi ali vžigalnimi sredstvi, pri katerih prihaja z zunanjim ali notranjim delovanjem do sproščanja energije in eksplozije. Za eksplozivno orožje se štejejo tudi deli eksplozivnega orožja, in sicer delujoči vžigalniki, eksplozivna polnitev in traserji | A4 |
| A5  strelivo za pištole in revolverje s kroglo, ki ima razširni (ekspanzijski) učinek in krogle za tako strelivo, razen streliva za lovsko ali športno orožje za osebe, ki imajo pravico do tega orožja; |  | A5 |
| A6  vojaško orožje | tipi/vrste orožja iz kategorije A, točka 2 ter   * polavtomatska pištola * pištola * revolver * polavtomatska puška z risano cevjo * polavtomatska puška z gladko cevjo * repetirna puška z risano cevjo * repetirna puška z gladko cevjo * puška   OPOMBA: POGOJNO DOVOLJENO OROŽJE -zbiranje orožja, 28. člen ZOro-1. Orožje, ki je uvrščeno na seznam orožja iz kategorije A, ki ga je dovoljeno zbirati | A6 |
| A6.a  avtomatsko strelno orožje, ki je bilo predelano v polavtomatsko strelno orožje | * polavtomatska pištola * polavtomatska puška z risano cevjo * polavtomatska puška z gladko cevjo   OPOMBA: POGOJNO DOVOLJENO OROŽJE - šport, 17.a člen in zbiranje orožja, 28. člen ZOro-1 | B1  B4  B7 |
| A7  polavtomatsko strelno orožje s centralnim vžigom naboja, ki se deli na A7.a in A7.b | * polavtomatska pištola * polavtomatska puška z risano cevjo * polavtomatska puška z gladko cevjo   OPOMBA: POGOJNO DOVOLJENO OROŽJE - šport, 17.a člen in zbiranje orožja, 28. člen ZOro-1 | B1  B4  B7 |
| A7.a  kratkocevno strelno orožje, ki omogoča izstrelitev več kot 21 nabojev brez ponovnega polnjenja z integralnim nabojnikom za več kot 20 nabojev ali se vanj vstavi menjalni nabojnik ali drug vir nabojev za več kot 20 nabojev, | * polavtomatska pištola   OPOMBA: POGOJNO DOVOLJENO OROŽJE - šport, 17.a člen in zbiranje orožja, 28. člen ZOro-1 | B1 |
| A7.b  dolgocevno strelno orožje, ki omogoča izstrelitev več kot 11 nabojev brez ponovnega polnjenja z integralnim nabojnikom za več kot deset nabojev ali se vanj vstavi menjalni nabojnik ali drug vir nabojev za več kot deset nabojev | * polavtomatska puška z risano cevjo * polavtomatska puška z gladko cevjo   OPOMBA: POGOJNO DOVOLJENO OROŽJE - šport, 17.a člen in zbiranje orožja, 28. člen ZOro-1 | B4  B7 |
| A8.a  polavtomatsko dolgocevno strelno orožje s centralnim vžigom naboja (tj. strelno orožje, prvotno namenjeno za streljanje z rame), ki se lahko z zložljivim ali teleskopskim kopitom ali kopitom, ki se lahko sname brez uporabe orodja, lahko skrajša na manj kot 60 centimetrov skupne dolžine, ne da bi izgubilo funkcionalnost | * polavtomatska puška z risano cevjo * polavtomatska puška z gladko cevjo   OPOMBA: POGOJNO DOVOLJENO OROŽJE - šport, 17.a člen in zbiranje orožja, 28. člen ZOro-1 | B4  B7 |
| A9  vsako strelno orožje v tej kategoriji, ki je bilo predelano za streljanje s slepimi naboji, dražljivimi ali drugimi aktivnimi snovmi ali pirotehničnim strelivom ali v rekvizitno ali akustično orožje | * polavtomatska pištola * pištola * revolver * polavtomatska puška z risano cevjo * polavtomatska puška z gladko cevjo * repetirna puška z risano cevjo * repetirna puška z gladko cevjo * puška * avtomatska pištola * mitraljez * puškomitraljez * avtomatska puška z risano cevjo * avtomatska puška z gladko cevjo * brzostrelka * ostalo   OPOMBA: POGOJNO DOVOLJENO OROŽJE - zbiranje orožja, 28. člen ZOro-1 | D2  ali pa se ni štelo za orožje |
| A10  posebna oprema za orožje in orožje, na katerem je ta oprema oziroma je njegov sestavni del | - cevi z zunanjim navojem na ustju cevi ali drugimi nastavki, namenjenimi izključno za namestitev vojaške opreme (tromblonski nastavki ipd.)  - strelni namerilniki z napravo za elektronsko ojačevanje svetlobe oziroma z infrardečo napravo ali namerilniki s termičnim (IR) senzorjem, če so izdelani ali predelani tako, da se pritrdijo na orožje ali so njegov sestavni del  OPOMBA: strelni namerilniki (nočna optika) - POGOJNO DOVOLJENI, če tako določajo predpisi o lovstvu, 4. člen ZOro-1 | A9 |
| A11  orožje, ki je izdelano ali predelano brez dovoljenja za promet z orožjem, razen orožja iz 4. in 7. točke kategorije D. |  | A10 |
| A12  orožje, izdelano iz katerega koli bistvenega sestavnega dela orožja, ki izvira iz nedovoljene trgovine |  | A11 |
| A13  novo izdelano orožje, ki nima predpisanih označb |  | A12 |
| A14  eksplozivno orožje in njegovi deli | Vse vrste bomb, min, granat ali drugih sredstev ali naprav, polnjenih z eksplozivnimi snovmi ali vžigalnimi sredstvi, pri katerih prihaja z zunanjim ali notranjim delovanjem do sproščanja energije in eksplozije. Za eksplozivno orožje se štejejo tudi deli eksplozivnega orožja, in sicer delujoči vžigalniki, eksplozivna polnitev in traserji. | A7 |
| D8  električni paralizatorji | ki delujejo na daljavo z izstrelitvijo puščic ali drugih podobnih izstrelkov -TASER | D8 |

**II. OROŽJE, KI JE NA OBMOČJU REPUBLIKE SLOVENIJE DOVOLJENO**:

Orožje, katerega promet, nabava in posest posameznikom, pravnim osebam in podjetnikom posameznikom je dovoljena pod pogoji, ki jih določa Zakon o orožju:

**a) Za nabavo, posest in nošenje orožja potrebuje posameznik ali pravna oseba predhodno dovoljenje**

|  |  |  |
| --- | --- | --- |
| NOVA KATEGORIJA OROŽJA IN TOČKA  3. člen ZOro-1 | TIP/VRSTA OROŽJA | STARA KAT. |
| B1  repetirno kratkocevno strelno orožje | * revolver | B1 |
| B2  enostrelno kratkocevno orožje s centralnim vžigom naboja | * pištola | B2 |
| B3  enostrelno kratkocevno strelno orožje za strelivo z robnim vžigom, s skupno dolžino do 28 centimetrov | * pištola | B3 |
| B4  polavtomatsko dolgocevno strelno orožje z nabojnikom in ležiščem naboja za skupaj več kot tri naboje, ko gre za strelno orožje z robnim vžigom, in za več kot tri, vendar manj kot 12 nabojev, ko gre za strelno orožje s centralnim vžigom naboja | * polavtomatska puška z risano cevjo - (risanica) * polavtomatska puška z gladko cevjo - (šibrenica) | B4 |
| B5.b  polavtomatsko kratkocevno strelno orožje (razen tistega iz 7.a točke kategorije A) | * polavtomatska pištola | B1 |
| B6.b  polavtomatsko dolgocevno strelno orožje iz točke 7.b kategorije A z napravo za polnjenje in ležiščem naboja za skupno manj kot tri naboje, pri katerem je napravo za polnjenje mogoče odstraniti ali za katero ni gotovo, da ga ne bi bilo mogoče z običajnim orodjem spremeniti v orožje z napravo za polnjenje in ležiščem naboja za skupno več kot tri naboje | * polavtomatska puška z risano cevjo - (risanica) * polavtomatska puška z gladko cevjo - (šibrenica) | B5 |
| B7.b  repetirno in polavtomatsko dolgocevno strelno orožje z gladko cevjo dolžine do 60 centimetrov | * repetirna puška z gladko cevjo (šibrenica) * polavtomatska puška z gladko cevjo (šibrenica) | B6 |
| B8  vsako strelno orožje v tej kategoriji, ki je bilo predelano za streljanje s slepimi naboji, dražljivimi ali drugimi aktivnimi snovmi ali pirotehničnim strelivom ali v rekvizitno ali akustično orožje | * polavtomatska pištola * pištola * revolver * polavtomatska puška z risano cevjo * polavtomatska puška z gladko cevjo (šibrenica) * repetirna puška z risano cevjo * repetirna puška z gladko cevjo (šibrenica) | D2  ali pa se ni štelo za orožje |
| B9  polavtomatsko strelno orožje za civilno uporabo, ki je podobno avtomatskemu strelnemu orožju, razen tistega iz 6.a, 7. ali 8.a točke kategorije A | * polavtomatska pištola * polavtomatska puška z risano cevjo - risanica * polavtomatska puška z gladko cevjo (šibrenica) | B7 |
| C1  repetirno dolgocevno strelno orožje z risano cevjo in repetirno dolgocevno strelno orožje z gladko cevjo skupne dolžine več kot 60 centimetrov, ki ni zajeto v 7.b točki kategorije B | * repetirna puška z risano cevjo - risanica * repetirna puška z gladko cevjo (šibrenica) | C1 |
| C2  enostrelno dolgocevno strelno orožje z eno ali več enostrelnimi risanimi cevmi | * puška z risano cevjo - risanica * puška z risano in gladko cevjo - kombinirana puška ali polrisanica | C2 |
| C3  polavtomatsko dolgocevno strelno orožje z gladko cevjo, skupne dolžine več kot 60 centimetrov, ki ni zajeto v kategorijah A in B | * polavtomatska puška z gladko cevjo (šibrenica) * ostalo   OPOMBA  če je gotovo, da ne sprejmejo več kot tri naboje in nimajo snemljivega okvirja | C3 |
| C4  enostrelno kratkocevno orožje za strelivo z robnim vžigom in s skupno dolžino najmanj 28 centimetrov | * pištola | C4 |
| C5  vsako strelno orožje v tej kategoriji, ki je bilo predelano za streljanje s slepimi naboji, dražljivimi ali drugimi aktivnimi snovmi ali pirotehničnim strelivom ali v rekvizitno ali akustično orožje | * pištola * polavtomatska puška z risano cevjo * polavtomatska puška z gladko cevjo (šibrenica) * repetirna puška z risano cevjo * repetirna puška z gladko cevjo * puška z risano cevjo * puška z gladko cevjo (šibrenica) * puška z risano in gladko cevjo - kombinirana puška ali polrisanica | D2  ali pa se ni štelo za orožje |
| C7  enostrelno dolgocevno strelno orožje z gladkimi cevmi | * puška z gladko cevjo (šibrenica) | D1 |
| D5.d  hladno orožje | so predmeti, kot na primer:   * boksarji * hladno orožje prikrito v druge predmete splošne rabe kot so bodala skrita v sprehajalno palico, boksar na držalu noža, britvica prikrita v kreditno kartico, ipd. * bodala na vzmet * metuljček bodala * gumijevke, * tonfe * in drugi predmeti, ki so prirejeni za napad.   OPOMBA: POGOJNO DOVOLJENO OROŽJE - zbiranje orožja in muzeji, 3. in 28. člen ZOro-1 | A8 |

**b) Orožje, ki ga je potrebno prijaviti – posameznik zanj potrebuje priglasitveni list ali potrdilo o prijavi**

|  |  |  |
| --- | --- | --- |
| NOVA KATEGORIJA OROŽJA IN TOČKA  3. člen ZOro-1 | TIP/VRSTA OROŽJA | STARA KAT. |
| C6  strelno orožje, razvrščeno v kategorijo A, B, C ali D, ki je bilo onesposobljeno v skladu z Izvedbeno uredbo Komisije (EU) številka 2015/2403 z dne 15. decembra 2015 o določitvi skupnih smernic o standardih in tehnikah za onesposobitev, ki zagotavljajo nepreklicno neuporabnost onesposobljenega strelnega orožja (UL L št. 333 z dne 19. 12. 2015, str. 62), zadnjič spremenjeno z Izvedbeno uredbo Komisije (EU) 2018/337 z dne 5. marca 2018 o spremembi Izvedbene uredbe (EU) 2015/2403 o določitvi skupnih smernic o standardih in tehnikah za onesposobitev, ki zagotavljajo nepreklicno neuporabnost onesposobljenega strelnega orožja (UL L št. 65 z dne 8. 3. 2018, str. 1) | * polavtomatska pištola * pištola * revolver * polavtomatska puška z risano cevjo * polavtomatska puška z gladko cevjo (šibrenica) * repetirna puška z risano cevjo * repetirna puška z gladko cevjo (šibrenica) * puška z risano cevjo * puška z gladko cevjo (šibrenica) * puška z risano in gladko cevjo - kombinirana puška ali polrisanica * puška * avtomatska pištola * mitraljez * puškomitraljez * avtomatska puška z risano cevjo * avtomatska puška z gladko cevjo * brzostrelka * ostalo   OPOMBA  Pridobiti Potrdilo o onesposobitvi MNZ in prijaviti na upravni enoti | Ni štelo za orožje |
| D2  plinsko orožje | * polavtomatska pištola * pištola * revolver * polavtomatska puška z risano cevjo * polavtomatska puška z gladko cevjo (šibrenica) * repetirna puška z risano cevjo * repetirna puška z gladko cevjo (šibrenica) * puška z risano cevjo * puška z gladko cevjo (šibrenica) * puška | D2 |
| D3  reprodukcije strelnega orožja, pri katerem se ne uporablja enovitega naboja | * pištola * revolver * puška   OPOMBA  mušketa, samokresnica, prednjača, kubara, itd | D3 |
| D4  možnarji | * možnar cevni * pištola * puška * ostalo   OPOMBA  mušketa, samokresnica, prednjača, kubara, itd | D4 |
| D6  zračno orožje | * pištola * revolver * puška   pri katerih je kinetična energija izstrelka na ustju cevi 25 J ali več | D6 |

**c) Orožje, ki ga lahko nabavlja in poseduje polnoletni posameznik ali pravna oseba brez posebnega dovoljenja**

|  |  |  |
| --- | --- | --- |
| NOVA KATEGORIJA OROŽJA IN TOČKA  3. člen ZOro-1 | TIP/VRSTA OROŽJA | STARA KAT. |
| D6  zračno orožje | * pištola * revolver * puška   pri katerem je kinetična energija izstrelka na ustju cevi **nižja** kot 25 J | D6 |
| D7  orožje s tetivo | * loki * samostreli   in druge naprave, ki s pomočjo napete tetive, vzmeti ali drugega potisnega sredstva izstreljujejo puščice ali druge izstrelke | D7 |
| D8  električni paralizatorji | ki **ne** delujejo na daljavo z izstrelitvijo puščic ali drugih podobnih izstrelkov – elektro šoker | D8 |
| D9  razpršilci. | naprave, ki s pomočjo stisnjenega plina razpršujejo dražljive snovi, ki človeka začasno onesposobijo (snovi, izdelane na podlagi popra, paprike, CN, CS itd.) | D9 |

Opomba:

Za vnos ali uvoz orožja kategorije A, B, C ter od 2. do 5.d točke kategorije D, bistvenih sestavnih delov orožja in streliva za to orožje v Republiko Slovenijo iz držav članic Evropske unije ali tretjih držav je potrebna privolitev oziroma dovoljenje. Prav tako je potrebno dovoljenje za vnos ali uvoz zračnega orožja, pri katerem je kinetična energija izstrelka na ustju cevi 25 J ali več. Za ostalo orožje kategorije D posameznik za vnos ali uvoz ne potrebuje posebne privolitve oziroma dovoljenja. Če pa gre za prenos orožja med dvema trgovcema, je potrebna privolitev tudi za preostalo orožje iz kategorije D.